Марко Ганчев
Неблагодарният пън

chitanka.info

Щом тежък сняг гората

с дебел кожух покри,

затичаха децата

сред преспите в игри.

Отърсиха товара,

затрупал малък бор.

Върхара си изкара

дръвчето на простор.

Разкърши свити вейки,

нагоре ги простря:

— Спасители, здравейте,

безкрай благодаря!

След туй една елхица

дружината спаси.

Със клон като с ръчица

тя махна им: — Мерси!

Дръвчета многобройни

се кланяха отвред

на тия смели войни,

спасили ги от гнет.

Но групата им славна,

не щеш ли, пън откри.

Единствен той не шавна

да им благодари.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.